Pa wat glo seuntjie verkrag kry borgArgieffoto Kapt. Leonard Hlathi, woordvoerder van die polisie, sê die man is op borg van R500 vrygelaat. Hlathi sê die man sal weer op 3 September in die hof verskyn. Die seun is glo verkrag toe hy tydens die skoolvakansie by sy pa gaan kuier het. Die man bly in Langeloop naby die grens van Swaziland. Luit. Mzwandile Nyambi, polisiewoordvoerder, het vroeër gesê dat die seun en sy agtjarige broer by hul ma in Sikhwahlane bly. “Hulle het by hulle pa gaan kuier vir die skoolvakansie. Die ma het van die verkragting te hore gekom nadat die agtjarige seun vir sy tannie daarvan vertel het.” Nyambi sê die seun is na ‘n hospitaal geneem waar daar bevestig is dat hy verkrag is.